পথ সভায় রিজভী আহমেদ বলেন, দেশকে গোরস্থানের নিরবতায় নামিয়ে আনতেই গণতন্ত্রে স্বীকৃত সব অধিকারগুলো হরণ করা হয়েছে। বাংলাদেশ এখন চলছে হরণের নীতিমালা দিয়ে। আর সেজন্য মানুষের গণতান্ত্রিক অধিকার ফিরিয়ে আনার আপোসহীন নেত্রীকে অন্যায়ভাবে কারারুদ্ধ করা হয়েছে এবং ভারপ্রাপ্ত চেয়ারম্যান জনাব তারেক রহমানকে মিথ্যা মামলায় সাজা দেওয়া হয়েছে। স্বৈরাচারি শেখ হাসিনার জুলুম অত্যাচার ও নিপীড়ণের বিরুদ্ধে সবাইকে ঐক্যবদ্ধ হতে হবে।